EXPLICATIO. 
85 
dinis atque profunditatis , vasorum valde dilatatorum , ut et foramina majoris 
vel minoris amplitudinis, quae transmiserunt vasa substantiam ossis percurrentia. 
Cum inferiore media parte anchylosi juncta est patella, quae caeterum a parte 
tibiae libera, et in totum magnitudine aucta non est. Tibia sana articularem 
superficiem superiorem illaesam offert, et nisi in majori parte ipsius ambitus 
osseis tumoribus, ex femore descendentibus circumdaretur, facile a femore 
solveretur, quod vero, licet mobilissima sit, nunc plane impossibile est. 
TABULA CLXXXVIII. 
( VOL. IV. TAB. LXl ) 
Eadem femoris degeneratio, a latere exteriore visa. In tuberculosa externa 
superficie manifestum admodum est , vasa sanguinea omnia , quae ossis sub- 
stantiam percurrunt valde fuisse dilatata j bine enim omnes illi semicanales atque 
foramina diversae magnitudinis, quae superficiem tuberculosam, magis asperam 
reddunt. Superiori atque posteriori parti adhaeret tuberculum sat magnum, sed 
ex posteriore et inferiore parte descendit tuberculum longe majus, magis quasi 
subdi visum , et sulco profundo a tumore majori distinctum , quod valde pone 
articulationem et tibiam descendit, atque procul dubio evolutum fuit intra spa- 
tium, ab inferioribus partibus musculorum flexorum tibiae, et capitibus superio- 
ribus musculi Gemelli, relictum. Superficies articularis tibiae integra et separata 
a condylo femoris, maxime ampliato, observatur. Inferior patellae margo, infra 
marginem inferiorem tumoris cum quo anchylosi jungitur , et satis remotus a 
tibia cernitur. 
Linea quae fingi potest inter litteras a. a. indicat locum , quo serrae ope 
totus tumor divisus est , ut interiora patescant. 
\ 
TABULA CLXXXIX 
t 
( VOL . IV. TAB. LXII . ) 
Figura 1 . 
Dissecto, in parte indicata praecedenti in tabula, transversaliter tumore, deli- 
neata in hac figura est interna facies partis superioris , ut constaret quantopere 
interna cellularis substantia mutata est, atque tenues cellularum parietes, nunc 
sepimenta vel trabeculas osseas referunt, praeprimis ex intima parte in circumfe- 
rentiam tendentia, quae ut trabeculae satis crassae circa centrum, ramosae quasi 
fiunt in ambitu, ibique cellulas varias componunt. Lamella externa sive cortex 
Y in- 
